Diari Oficial de la Generalitat Valenciana


Sumari del DOGV 8319, del 18-06-2018 (2018/5935)

ACORD de 8 de juny de 2018, del Consell, pel qual s'autoritza incrementar el límit per a comprometre despeses plurianuals a càrrec de la línia de transferència T6177, «Conveni FEGA controls de teledetecció UE, per a la gestió d'ajudes UE», del capítol 4 del programa 714.50, Política agrària comuna i competitivitat, de la Conselleria d'Agricultura, Medi Ambient, Canvi Climàtic i Desenvolupament Rural. Expedient VL 12.001/18-004.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8319

Data del DOGV
:   18-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5935


Data del document
:   08-06-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 8 de juny de 2018, del Consell, pel qual s'autoritza incrementar el límit per a comprometre despeses plurianuals a càrrec de la línia de transferència T6177, «Conveni FEGA controls de teledetecció UE, per a la gestió d'ajudes UE», del capítol 4 del programa 714.50, Política agrària comuna i competitivitat, de la Conselleria d'Agricultura, Medi Ambient, Canvi Climàtic i Desenvolupament Rural. Expedient VL 12.001/18-004. [2018/5935]  
  
  
En compliment de l'article 99.5 del Reial decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i a altres règims d'ajuda, així com sobre la gestió i control dels pagaments directes i dels pagaments al desenvolupament rural, el Fons Espanyol de Garantia Agrària (FEGA) establirà convenis de col·laboració amb les comunitats autònomes per a assegurar la correcta realització dels controls per teledetecció establits per la normativa vigent.  
En els anys anteriors, el FEGA subscrivia convenis anuals, però per a l'any 2018 estableix com a novetat l'adopció d'un conveni plurianual per a les campanyes 2018 a 2020. En el projecte del conveni es preveu, en l'annex per a la Comunitat Valenciana un total a pagar d'1.078.056,54 euros, quantitat per la qual es proposa la tramitació del conveni, amb la distribució d'anualitats següent:  
  
Exercici Import  
8181 441.106,18  
6802 430.156,18  
8317 463.663,18  
  
  
Per això i a fi de poder subscriure l'esmentat conveni, la Conselleria d'Agricultura, Medi Ambient, Canvi Climàtic i Desenvolupament Rural, planteja la necessitat, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, d'ampliar el límit quantitatiu per a assumir compromisos de despesa plurianual, en les anualitats 2019 i 2020, en la línia de transferència T6177, «Conveni FEGA controls de teledetecció UE, per a la gestió d'ajudes UE», del capítol 4 del programa 714.50, Política agrària comuna i competitivitat.  
En conseqüència, i en virtut del que disposa l'article 40.4 de la Llei 1/2015, de 6 de febrer, de la Generalitat, a proposta del conseller d'Hisenda i Model Econòmic, el Consell, prèvia deliberació, en la reunió de 8 de juny de 2018,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per a assumir compromisos de despesa plurianual a càrrec de la línia T6177, «Conveni FEGA controls de teledetecció UE, per a la gestió d'ajudes UE», del capítol 4 del programa 714.50, Política agrària comuna i competitivitat, d'acord amb el detall següent:  
  
Exercici Límit actual Límit modificat  
9941 160.675,26 651.900,18  
9143 536.405,50 511.094,18  
  
  
València, 8 de juny de 2018  
  
La consellera secretària,  
MÓNICA OLTRA JARQUE